# Tachyspiza

Tachyspiza és el nom d'un gènere de rapinyaires de la família dels accipítrids (Accipitridae) i l'ordre dels accipitriformes. Les espècies que conté aquest gènere anteriorment estaven classificades a Accipiter.

## Taxonomia

El gènere Tachyspiza va ser introduït l'any 1844 pel naturalista alemany Johann Jakob Kaup amb Falco soloensis Horsfield ( esparver granoter ) com a espècie tipus. El nom combina dos mots del grec antic: ταχυς ( takhus ) que significa "ràpid" i σπιζιας (spizias) que significa "falcó".
Segons el el Congrés Ornitològic Internacional (versió 14.2, 2024) el gènere conté 27 espècies:
* Tachyspiza badia - esparver xikra.
* Tachyspiza butleri - esparver de les Nicobar.
* Tachyspiza brevipes - esparver grec.
* Tachyspiza soloensis - esparver granoter.
* Tachyspiza francesiae - esparver de Frances.
* Tachyspiza trinotata - esparver cuatacat.
* Tachyspiza novaehollandiae - astor gris.
* Tachyspiza hiogaster - astor variable
** inclou la subespècie Tachyspiza hiogaster sylvestris - astor de l'illa de Flores.
* Tachyspiza fasciata - astor australià.
* Tachyspiza melanochlamys - astor negre-i-vermell.
* Tachyspiza albogularis - astor emmantellat.
* Tachyspiza haplochroa - astor de Nova Caledònia.
* Tachyspiza rufitorques - astor de les Fiji.
* Tachyspiza henicogramma - astor de les Moluques.
* Tachyspiza luteoschistacea - esparver de Nova Bretanya.
* Tachyspiza imitator - astor imitador.
* Tachyspiza poliocephala - astor capgrís.
* Tachyspiza princeps - astor de Nova Bretanya.
* Tachyspiza erythropus - esparver menut cama-roig.
* Tachyspiza minulla - esparver menut africà.
* Tachyspiza gularis - esparver menut del Japó.
* Tachyspiza virgata - esparver menut de flancs rogencs.
* Tachyspiza nanus - esparver menut de Sulawesi.
* Tachyspiza erythrauchen - esparver de les Moluques.
* Tachyspiza cirrocephala - esparver australià.
* Tachyspiza brachyura - esparver menut de Nova Bretanya.
* Tachyspiza rhodogaster - esparver pit-rovellat.
Estudis filogenètics moleculars van trobar que el gènere Accipiter era polifilètic i es va proposar reordenar les seves espècies en 5 gèneres monofilètics. El 2024, el COI aprovà la segmentació d'Accipiter. Per a tal fí, Tachyspiza fou recuperat i hi traslladà les 27 espècies esmentades.

## Referències

* 1 2 Gill, Frank; Donsker, David. «Hoatzin, New World vultures, Secretarybird, raptors – IOC World Bird List» (en anglès). IOC World Bird List v14.2. [Consulta: 25 octubre 2024].
* ↑ Kaup, Johann Jakob. Classification der Säugethiere und Vögel (en german). Darmstadt: Carl Wilhelm Leske, 1844, p. 116–117.
* ↑ Jobling, James A. «Tachyspiza». The Key to Scientific Names. Cornell Lab of Ornithology. [Consulta: 21 agost 2024].
* ↑ Mindell, D. «Phylogeny, Taxonomy, and Geographic Diversity of Diurnal Raptors: Falconiformes, Accipitriformes, and Cathartiformes». A: Sarasola. Birds of Prey: Biology and conservation in the XXI century (en anglès). Cham, Switzerland: Springer, 2018, p. 3-32. ISBN 978-3-319-73744-7.
* ↑ Sangster, G.; Kirwan, G.M.; Fuchs, J.; Dickinson, E.C.; Elliott, A. (en anglès) Vertebrate Zoology, 71, 2021, pàg. 419-424. DOI: 10.3897/vz.71.e67501 [Consulta: free].
* ↑ Catanach, T.A.; Halley, M.R.; Pirro, S. Biological Journal of the Linnean Society, 2024, pàg. blae028. DOI: 10.1093/biolinnean/blae028. Biological Journal of the Linnean Society, 2024, pàg. blae051. DOI: 10.1093/biolinnean/blae051 [Consulta: free].
* ↑ Gill, Frank; Donsker, David. «Hoatzin, New World vultures, Secretarybird, raptors – IOC World Bird List» (en anglès). IOC World Bird List v14.2. [Consulta: 25 octubre 2024].